rejauldu/bengali-wikipedia huggingface dataset:
নাইজেল এডউইন ব্রায়ার্স (; জন্ম: ১৫ জানুয়ারি, ১৯৫৫) লিচেস্টারশায়ারের সাউথফিল্ডস এলাকায় জন্মগ্রহণকারী সাবেক ও বিখ্যাত প্রথম-শ্রেণীর ইংরেজ ক্রিকেট তারকা। ১৯৭১ থেকে ১৯৯৫ সময়কালে ঘরোয়া প্রথম-শ্রেণীর ক্রিকেট ও লিস্ট এ ক্রিকেটে লিচেস্টারশায়ারের প্রতিনিধিত্ব করেছেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতে মিডিয়াম-পেস বোলিংয়ে দক্ষ ছিলেন নাইজেল ব্রায়ার্স।   প্রথম-শ্রেণীর ক্রিকেটে অংশগ্রহণ  মাত্র ১৬ বছর বয়সে ১৯৭১ সালে প্রথম-শ্রেণীর ক্রিকেটে অভিষেক ঘটে নাইজেল ব্রায়ার্সের। এরফলে তিনি লিচেস্টারশায়ারের পক্ষে সর্বকনিষ্ঠ প্রথম-শ্রেণীর ক্রিকেটারের মর্যাদা লাভ করেন। তবে খেলোয়াড়ী জীবনের শেষদিকেই সম্মাননা লাভে সক্ষমতা দেখিয়েছেন। এ সময় ব্যাটিংয়ের পাশাপাশি দলের অধিনায়কেরও দায়িত্ব পালন করেছেন তিনি। ১৯৯০ সালে তুলনামূলকভাবে দূর্বলমানের লিচেস্টারশায়ার দলের অধিনায়ক হিসেবে ডেভিড গাওয়ারের স্থলাভিষিক্ত হয়েছেন। দায়িত্ব লাভের পর থেকেই বিদ্যালয়ের শিক্ষকের ন্যায় শৃঙ্খলাবোধ আনয়ণে সচেষ্ট হন ও দলের সমীহের পাত্রে পরিণত হন। ১৯৯২ সালে কাউন্টি চ্যাম্পিয়নশীপে লিচেস্টারশায়ার দল মাঝামাঝি স্থানে অবস্থান করে। তবে, গ্রীষ্মের অধিকাংশ সময়ই শিরোপা লাভের অন্যতম দল হিসেবে প্রতিদ্বন্দ্বিতায় অবতীর্ণ হয়েছিল।  এছাড়াও, তার নেতৃত্বে প্রথমবারের মতো দলটি জিলেট কাপের চূড়ান্ত খেলায় পৌঁছতে সক্ষম হয়েছিল। ১৭ কাউন্টির সর্বশেষ দল হিসেবে ১৯৬৩ সালে প্রথম-শ্রেণীর খেলায় অংশগ্রহণ করলেও এটিই প্রথম ছিল। কাউন্টি ক্রিকেটে অসামান্য ক্রীড়াশৈলী প্রদর্শনের স্বীকৃতিস্বরূপে ১৯৯৩ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় অভিষিক্ত হন নাইজেল ব্রায়ার্স।   অবসর  পরবর্তী তিন মৌসুমেও তার দল বেশ ভালো খেলা প্রদর্শন করে। কিন্তু, ১৯৯৫ মৌসুমের পর তাকে অধিনায়কত্ব থেকে প্রত্যাহার করে নেয়া হয়। ফলে আরও কয়েক মৌসুম ব্যাটসম্যান হিসেবে খেলা চালিয়ে যাবার দিকে ঝুঁকে পড়েন। তবে, হাঁটুর আঘাতের কারণে চিকিৎসা করলেও দর্শকের সারিতে তাকে অবস্থান করতে হয়। জেমস হুইটেকার নতুন অধিনায়ক হিসেবে তার স্থলাভিষিক্ত হন ও ১৯৯৬ সালে দ্বিতীয়বারের মতো চ্যাম্পিয়নশীপের শিরোপা লাভে সক্ষমতা দেখান। এরপর থেকে তাকে আর প্রথম-শ্রেণীর ক্রিকেট খেলতে দেখা যায়নি।   ব্যক্তিগত জীবন  লাটারওয়ার্থ গ্রামার স্কুলে পড়াশোনা শেষ করে বোরা রোড কলেজে অধ্যয়ন করেন।  ক্রিকেট খেলা থেকে অবসর গ্রহণের পর মার্লবোরা কলেজে ক্রিকেট পরিচালক ও ক্রীড় পরিচালক - উভয় দায়িত্বে ছিলেন। বর্তমানে তিনি বার্নসের সেন্ট পলস স্কুলে ক্রীড়া পরিচালক ও ক্রিকেট পরিচালকের দায়িত্বে রয়েছেন।   তথ্যসূত্র    বহিঃসংযোগ       বিষয়শ্রেণী:১৯৫৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:লিচেস্টারশায়ারের ক্রিকেটার বিষয়শ্রেণী:লিচেস্টারশায়ার ক্রিকেট অধিনায়ক বিষয়শ্রেণী:লেস্টার থেকে আগত ক্রিকেটার বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
220px কোলবি লপেজ (জন্ম মে ২৮, ১৯৮৬) একজন মার্কিন  পেশাদার পালোয়ান। সে ডাব্লিউডাব্লিউই এর সাথে চুক্তিবিদ্ধ,    সে সেখানে তার রিং নাম  সেথ রলিন্স  হিসেবে কুস্তী খেলেন। রলিন্স প্রাক্তন ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন। এছাড়া সাবেক ডব্লিউডব্লিউই মার্কিন যুক্তরাষ্ট্র চ্যাম্পিয়ন ।  তিনি প্রথম ব্যক্তি যে রেসেলম্যানিয়াতে মানি ইন দ্য ব্যাংক চুক্তি জমা দিয়ে চ্যাম্পিয়ন হয়েছে। এছাড়া তিনি প্রথম ব্যক্তি যে একই সময় দুইটি চ্যাম্পিয়ন ছিলেন। সে সাবেক  ডাব্লিউডাব্লিউই ট্যাগ টিম চ্যাম্পিয়ন (সাথে রোমান রেইংস সিল্ডের অংশীদার) এবং  রলিন্স ২০১৪ সালের মানি ইন দ্য ব্যাংক ব্রিফকেস (চুক্তি) বিজয়ী। ৩১তম রেসেলম্যানিয়া এ সে তার মানি ইন দ্য ব্যাংক ব্রিফকেস ব্রক লেজনার এর উপর সফলভাবে ক্যাশেড ইন করে।আরো পড়ুন......
এতেতে হলেন ইথিওপিয়ার কাফফায় পূজিত উর্বরতার দেবী। তাঁকে ভার্জিন মেরির খ্রিস্টান কাল্টের অঙ্গীভূত করা হয়। কিন্তু সম্ভবত তাঁর সঙ্গে উর্বরতা-সংক্রান্ত একটি প্রাচীন মেয়েলি প্রথার সম্পর্ক রয়েছে। এই প্রথায় মেয়েরা পবিত্র লতাপাতা সংগ্রহ করে নদীতে নিক্ষেপ করে। উৎসবটি আস্তার ইয়ো মারিয়াম (এপিফেনি অফ মেরি) নামে পরিচিত।Encyclopedia of Gods, Michael Jordan, Kyle Cathie Limited, 2002   তথ্যসূত্র   বিষয়শ্রেণী:আফ্রিকান দেবী বিষয়শ্রেণী:উর্বরতার দেবী
সমসাময়িক ইতিহাসে, গ্রেগরীয় বর্ষপঞ্জিতে অ্যানো ডোমিনি বা সাধারণ যুগের তৃতীয় সহস্রাব্দ হল বর্তমান সহস্রাব্দ যা ২০০১ থেকে ৩০০০(২১ থেকে ৩০ শতাব্দী) পর্যন্ত বিস্তৃত। চলমান ভবিষ্যৎ বিদ্যা বোঝার চেষ্টা করছেন যে কী ঘটতে পারে এবং এই সময়ের মধ্যে এবং তার পরেও কী পরিবর্তন হতে পারে।   ভবিষ্যদ্বাণী এবং পূর্বাভাস এই টাইমলাইনে অন্তর্ভুক্ত নয়    ভবিষ্যত জ্যোতির্বিদ্যা ঘটনার তালিকা  ২১শ শতাব্দীর চন্দ্রগ্রহণের তালিকা  ২১শ শতাব্দীর সূর্যগ্রহণের তালিকা  জনসংখ্যা বৃদ্ধির অনুমান  জলবায়ু পরিবর্তন  প্রতিনিধি ঘনত্ব পথ  ভাগ করা আর্থ-সামাজিক পথ  বিলুপ্তি  এপোক্যালিপ্টিক ঘটনাগুলির জন্য ভবিষ্যদ্বাণী করা তারিখগুলির তালিকা৷  খ্রীষ্টের দ্বিতীয় আগমনের জন্য ভবিষ্যদ্বাণী এবং দাবি  কথাসাহিত্যে নিকট ভবিষ্যতে  মার্কিন যুক্তরাষ্ট্রে পাবলিক ডোমেইনের মধ্যে পড়া কাজ   ২১শ শতাব্দী    ২০০০-এর দশক   দেখুন: ২০০১  ২০০২  ২০০৩  ২০০৪  ২০০৫  ২০০৬  ২০০৭  ২০০৮  ২০০৯   ২০১০-এর দশক   দেখুন: ২০১০  ২০১১  ২০১২  ২০১৩  ২০১৪  ২০১৫  ২০১৬  ২০১৭  ২০১৮  ২০১৯   ২০২০-এর দশক   দেখুন: ২০২০  ২০২১  ২০২২  ২০২৩  ২০২৪  ২০২৫  ২০২৬  ২০২৭  ২০২৮  ২০২৯   ২০৩০-এর দশক  দেখুন: ২০৩০-এর দশক   ২২শ শতাব্দী    ২৩শ শতাব্দী    ২৪শ শতাব্দী    ২৫শ শতাব্দী    ২৬শ শতাব্দী    ২৭শ শতাব্দী    ২৮শ শতাব্দী    ২৯শ শতাব্দী    ৩০শ শতাব্দী    আরও দেখুন    ভবিষ্যতের সময়রেখা  অ্যানথ্রোপোসিন  দূরদর্শিতা (মনোবিজ্ঞান)  ভবিষ্যৎ বিদ্যার রূপরেখা  প্রযুক্তির পূর্বাভাস   তথ্যসূত্র   বিষয়শ্রেণী:৩য় সহস্রাব্দ বিষয়শ্রেণী:সহস্রাব্দ
থাম্ব|ট্রাস্টের লোগো বাংলাদেশ জলবায়ু পরিবর্তন ট্রাস্ট হচ্ছে বাংলাদেশের একটি সরকারি ট্রাস্ট যা জলবায়ু পরিবর্তনের ফলে সৃষ্ট সমস্যার কারণে ব্যবস্থাগ্রহণে তহবিল সংগ্রহ করে থাকে।  ইতিহাস বাংলাদেশ জলবায়ু পরিবর্তন ট্রাস্ট ১৩ অক্টোবর ২০১০ সালে জলবায়ু পরিবর্তন ট্রাস্ট আইন, ২০১০ এর বিল পাশের মাধ্যমে প্রতিষ্ঠিত হয়েছিল। এটা পরিবেশ ও বন মন্ত্রণালয়ের অধীনে কাজ করে। ২০১৭ সালের এপ্রিল মাসে, বাংলাদেশ কেমিক্যাল ইন্ডাস্ট্রিজ কর্পোরেশন এর সভাপতি থেকে মোহাম্মদ ইকবালকে বাংলাদেশ সরকার বাংলাদেশ জলবায়ু পরিবর্তন ট্রাস্টের পরিচালনা ব্যবস্থাপক হিসেবে নিয়োগ দেয়। তিনি তার পূর্বের অবস্থান ছাড়তে অস্বীকৃতি জানান এবং তার পদ পরিবর্তনের বিরুদ্ধে লড়ে যাচ্ছেন। বাংলাদেশ সরকার এই তহবিলের জন্য $৪০০০ কোটি ডলার বণ্টন করে দিয়েছে।  তথ্যসূত্র  বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:২০১০-এ বাংলাদেশে প্রতিষ্ঠিত বিষয়শ্রেণী:বাংলাদেশ ভিত্তিক সংগঠন বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশে জলবায়ু পরিবর্তন বিষয়শ্রেণী:বাংলাদেশের সরকারি সংস্থা
নবভারত টাইমস (এনবিটি) হ'ল দিল্লি, মুম্বই ও লখনউয়ের বৃহত্তম পঠিত হিন্দি সংবাদপত্রগুলির মধ্যে একটি। এর প্রকাশক বেনেট কোলম্যান অ্যান্ড কোং লিমিটেডের (বিসিসিএল), এই কোম্পানি টাইমস অফ ইন্ডিয়া, দ্য ইকোনমিক টাইমস, মহারাষ্ট্র টাইমস এবং ফিল্মফেয়ার এবং ফেমিনার মতো ম্যাগাজিনগুলি প্রকাশ করে।   উল্লেখযোগ্য কলাম লেখক    ফিরোজ বরুণ গান্ধী   আরো দেখুন    টাইমস অব ইন্ডিয়া   ইকোনমিক টাইমস   মহারাষ্ট্র টাইমস   টাইমস নাও   তথ্যসূত্র    বহিঃসংযোগ       বিষয়শ্রেণী:হিন্দি ভাষার সংবাদপত্র বিষয়শ্রেণী:ভারতের দৈনিক সংবাদপত্র বিষয়শ্রেণী:টাইমস গ্রুপের প্রকাশনা বিষয়শ্রেণী:মুম্বইয়ের সংবাদপত্র বিষয়শ্রেণী:১৯৪৬-এ ভারতে প্রতিষ্ঠিত
কেনিয়া ভ্লাদিমিরোভনা সুখিনোভা (; জন্ম ২৬ আগস্ট ১৯৮৭) একজন রুশ টিভি উপস্থাপক, মডেল এবং বিউটি কুইন যিনি মিস ওয়ার্ল্ড ২০০৮ এর মুকুট পেয়েছিলেন। তিনি ছিলেন দ্বিতীয় রুশ নারী যিনি মিস ওয়ার্ল্ডের মুকুট লাভ করেন এবং এর আগে তিনি মিস রাশিয়া ২০০৭ এর মুকুট পেয়েছিলেন।   ব্যক্তিগত জীবন    তথ্যসূত্র    বহিঃসংযোগ    Ksenia Sukhinova মিস ওয়ার্ল্ড 2008 অফিসিয়াল ওয়েবসাইট  বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:রুশ সুন্দরী প্রতিযোগিতার বিজয়ী বিষয়শ্রেণী:মিস ওয়ার্ল্ড ২০০৮-এর প্রতিনিধি বিষয়শ্রেণী:মিস ওয়ার্ল্ড বিজয়ী বিষয়শ্রেণী:মিস রাশিয়া বিজয়ী
আহমেদ খামিস (; জন্ম ১৬ নভেম্বর ১৯৮৫), আহমেদ নামেও পরিচিত, একজন আমিরাতি ফুটবলার যিনি ডান উইনজার এবং রাইট ব্যাক হিসেবে এমিরেটসের হয়ে খেলেন।   সম্মান    ক্লাব    আল আইন   ইতিসালাত এমিরেটস কাপ: ১   ২০০৮-০৯   ইউএই প্রেসিডেন্ট কাপ: ১   ২০০৮-০৯   বহিঃসংযোগ    Ahmed Khamis at Goalzz.com (archived 2009-10-03, also in Arabic at Kooora.com)      বিষয়শ্রেণী:২০০৬ এশিয়ান গেমসের ফুটবলার বিষয়শ্রেণী:ইউএই প্রো লিগের খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:ফুটবল উইঙ্গার বিষয়শ্রেণী:আল নাসর স্পোর্টস ক্লাবের (দুবাই) খেলোয়াড় বিষয়শ্রেণী:শারজাহ ফুটবল ক্লাবের খেলোয়াড় বিষয়শ্রেণী:জীবিত ব্যক্তি বিষয়শ্রেণী:১৯৮৫-এ জন্ম বিষয়শ্রেণী:আল আইন ফুটবল ক্লাবের খেলোয়াড় বিষয়শ্রেণী:শাবাব আল আহলি ক্লাবের খেলোয়াড়
ওশান কে () বাহামাসের একটি দ্বীপ, যা বিমিনি জেলায় অবস্থিত। ওশান কে একটি কৃত্রিম দ্বীপ যা ১৯৬০-এর দশকের শেষের দিকে ১৯৭০-এর দশকের প্রথম দিকে নির্মিত হয়েছিল, এবং একটি শিল্প বালি নিষ্কাশন সাইট হিসেবে ব্যবহৃত হতো। এই প্রবাল দ্বীপটি এমএসসি ক্রুজ দ্বারা একটি ব্যক্তিগত দ্বীপ হিসাবে পুনঃনির্মাণ করা হচ্ছে।   তথ্যসূত্র   বিষয়শ্রেণী:কৃত্তিম দ্বীপ বিষয়শ্রেণী:দ্বীপ বিষয়শ্রেণী:প্রবাল দ্বীপ
সালাহউদ্দিন আহমেদ (জন্ম: অজানা - মৃত্যু: ১৯৯৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।    জন্ম ও শিক্ষাজীবন  সালাহউদ্দিন আহমেদের পৈতৃক বাড়ি চাঁদপুর জেলার সদর উপজেলার দাসাদী গ্রামে। তার বাবার নাম সাইদউদ্দিন আহমেদ এবং মায়ের নাম আলপুমান নেছা।তার স্ত্রীর নাম সালমা আহমেদ। তাদের দুই মেয়ে, দুই ছেলে।   কর্মজীবন  সালাহউদ্দিন আহমেদ চাকরি করতেন ইপিআরে। ১৯৭১ সালে কর্মরত ছিলেন চট্টগ্রাম সেক্টরের অধীন হালিশহরে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। তিনি কিছুদিন প্রশিক্ষক হিসেবেও দায়িত্ব পালন করেন। পরে তিনি মুক্তিবাহিনীর নৌকমান্ডো দলে অন্তর্ভুক্ত হন। স্বাধীনতার পর তিনি বাংলাদেশ রাইফেলসে (বিডিআরে) (বর্তমানে বিজিবি) উপসহকারী পরিচালক হিসেবে কর্মরত ছিলেন।   মুক্তিযুদ্ধে ভূমিকা  মুক্তিযুদ্ধে নৌ-মুক্তিযোদ্ধাদের নানা অপারেশনের মধ্যে অন্যতম ছিলো পাকিস্তানি শিপিং কোম্পানির জাহাজ ‘এমভি সামি’ আক্রমণ। এ সালাহউদ্দিন আহমেদসহ তিনজন নৌমুক্তিযোদ্ধঅ অংশ নেন। ১৯৭১ সালের ৪ নভেম্বর সকালে চাঁদপুরে মেঘনা নদীর পাশে ছদ্মবেশে রেকি করছিলেন সালাহউদ্দিন আহমেদ। হঠাৎ খবর পান এখলাসপুরের কাছে এমভি সামিসহ দুটি জাহাজ নোঙর করে আছে। খবর পেয়ে তিনি দুটি লিমপেট মাইন, একটি স্টেনগানসহ সহযোদ্ধা শাহজাহান কবির (বীর প্রতীক) ও সেলিমউল্লাহ খানকে নিয়ে নৌকাযোগে এখলাসপুরে রওনা হন। গিয়ে তারা খবর পান জাহাজ দুটি ভেড়েনি। অদূরে নোঙর অবস্থায় আছে। তখন সহযোদ্ধাদের সঙ্গে আলাপ করে তখনই অর্থাৎ দিনের বেলায়ই অপারেশন করার সিদ্ধান্ত নেন তিনি। এরপর তারা তাৎক্ষণিক ভাবে মেঘনা নদীর তীরে থাকা একটি পাল তোলা বড় নৌকায় উঠে পড়েন। নৌকা চলতে শুরু করলো। তবে ইতোমধ্যে এমভি সামিও গন্তব্যে রওনা দেওয়ার জন্য প্রস্তুতি শুরু করে দেয়। নৌমুক্তিযোদ্ধারা কাছাকাছি গিয়ে দেখেন জাহাজের ডেকে তিন-চারজন পাকিস্তানি সেনা অস্ত্র হাতে পাহারায় নিযুক্ত। তখন দুপুর। সালাহউদ্দিন আহমেদ দেরি না করে শাহজাহান কবিরকে নিয়ে নৌকার পেছন দিয়ে পানিতে নেমে পড়েন এবং তখন নিজেদের বুকে গামছা দিয়ে বেঁধে নেন লিমপেট মাইন। সালাহউদ্দিন ও শাহজাহান প্রহরারত পাকিস্তানিদের সতর্ক চোখ ফাঁকি দিয়ে জাহাজের কাছে যান। সফলতার সঙ্গেই জাহাজের গায়ে মাইন লাগান। ফেরার পথে দ্রুত সাঁতার কাটতে দেখে সন্দেহ হয় পাকিস্তানি বাহিনীদের সদস্যদের। তবে ততক্ষনে মাইন বিস্ফোরিত হয়ে যায়। আর কিছুক্ষনের মধ্যেই ক্ষতিগ্রস্ত এমভি সামি অতল পানির নিচে হারিয়ে যায়।   পুরস্কার ও সম্মাননা   বীর উত্তম   তথ্যসূত্র   বিষয়শ্রেণী:বীর উত্তম বিষয়শ্রেণী:১৯৯৫-এ মৃত্যু বিষয়শ্রেণী:চাঁদপুর জেলার ব্যক্তি
শাহ ইসমাইল খাতাই বাকু মেট্রোর একটি স্টেশন। এটি ২২ ফেব্রুয়ারি ১৯৬৮ সালে যান চলাচলের জন্য উন্মুক্ত করা হয়। এটিকে পূর্বে শাওমিয়ান বলা হত এবং শাহ ইসমাইল ১ম খাতাইয়ের নামানুসারে এটির নামকরণ করা হয়েছে।  ইতিহাস  গঠন   আরও দেখুন   বাকু মেট্রো স্টেশনসমূহের তালিকা   তথ্যসূত্র   বিষয়শ্রেণী:বাকু মেট্রো স্টেশন বিষয়শ্রেণী:১৯৬৮-এ চালু হওয়া রেলওয়ে স্টেশন বিষয়শ্রেণী:১৯৬৮-এ আজারবাইজানে স্থাপিত বিষয়শ্রেণী:১৯৬৮-এ চালু রেলওয়ে স্টেশন
টিনিয়া ভার্সিকালার (ইংরেজি ভাষা: Tinea versicolor) হলো এক প্রকারের চর্মরোগ যা প্রকৃতপক্ষে ছত্রাকের সংক্রমণের কারণে হয়ে থাকে। ছত্রাকের আক্রমণে মানুষের ত্বকের চেহারা পরিবর্তিত হয়ে সাদা সাদা ছোপ দেখা যায়। সাদা ছোপের রং হালকা বা গাঢ় হতে পারে। এ রোগ সংক্রামক নয়। এতে কোনো ব্যথাও অনুভূত হয় না। তবে ত্বকের বিবর্ণ অবস্থা দেখে আক্রান্ত ব্যক্তির মন খারাপ হতে পারে। আক্রান্ত স্থানে হালকা চুলকানি হতে পারে। ত্বক মরে উঠে যেতে পারে।   ইংরেজিতে এর অপর নাম পিটাইরিয়াসিস ভার্সিকালার (pityriasis versicolor) বা টিনিয়া ভার্সিকালার (Tinea versicolor)। গ্রীষ্মকালে বেশি হয়। ত্বকে ঘাম বেশি জমা হলে ম্যালাসেজিয়া ফারফার (পূর্বেকার নাম  পিটাইরোস্পোরাম অরবিক্যলার ) নামের ছত্রাক খুব বৃদ্ধি পায়। এই ছত্রাক সাধারণ ত্বকেও থাকতে পারে কিন্তু এত বেশি না। টিনিয়া ভারসিকালার বাংলাদেশের বিভিন্ন অঞ্চলে ‘ছুলি ’, ‘ছইদ’ বা ‘কদম’ ইত্যাদি নানা নামে পরিচিত চর্মরোগ।  লক্ষণ ও উপসর্গ thumb|right|টিনিয়া ভার্সিকালার সাধারণত গা কালো স্কিনটোনযুক্ত মানুষের মধ্যে হাইপোপিগমেন্টেশন সৃষ্টি করে। thumb|upright=1.2|পুরুষের মধ্যে পিটাইরিয়াসিস ভার্সিকালার এবং তার ত্বকের ইলেকট্রন মাইক্রোগ্রাফ গোলাকার  মালাসেসিয়া  স্পোর (S) দেখাচ্ছে। এই অবস্থার লক্ষণগুলির মধ্যে রয়েছে:  ত্বকের মাঝে মাঝে সূক্ষ্ম স্কেলিং একটি অতিমাত্রায় ছাইয়ের মতো আঁশ তৈরি করে  ফ্যাকাশে, কালো স্কিন টোন, বা গোলাপী রঙের, একটি লালচে আন্ডারটোন যা রোগীর অতিরিক্ত গরম হওয়ার সময় অন্ধকার হতে পারে, যেমন গরম ঝরনা বা ব্যায়ামের সময় / পরে।  ট্যানিং সাধারণত প্রভাবিত অঞ্চলগুলিকে পার্শ্ববর্তী ত্বকের সাথে আরও স্পষ্টভাবে বিপরীত করে তোলে।  তীক্ষ্ণ দাগPityriasis versicolor | DermNet New Zealand. Dermnetnz.org. Retrieved on 2016-10-14. পিটাইরিয়াসিস ভার্সিকালার গরম, আর্দ্র জলবায়ুতে বা যাদের প্রচুর ঘাম হয় তাদের ক্ষেত্রে বেশি দেখা যায়, তাই এটি প্রতি গ্রীষ্মে পুনরাবৃত্তি হতে পারে।    তথ্যসূত্র  বহিঃসংযোগ  বিষয়শ্রেণী:চর্মরোগ বিষয়শ্রেণী:ছত্রাক সংক্রমণ বিষয়শ্রেণী:রোগ-ব্যাধি বিষয়শ্রেণী:অসংক্রামক রোগ
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  আফতাব (আলাপ) ২১:০৫, ১৬ সেপ্টেম্বর ২০১৭ (ইউটিসি) হোয়াই দিস কোলাভেরি ডি   – (অপসারণের প্রস্তাবনা দেখুনলগ দেখুন) () ২০১৫ সালের আগস্ট মাস থেকে রুক্ষ অনুবাদের ট্যাগ দেওয়া ও পুরো নিবন্ধটিই যান্ত্রিকভাবে অনুবাদ করা। যুদ্ধমন্ত্রী আলাপ ১৪:০৭, ১৯ আগস্ট ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
thumb|রাতের বেলায় বঙ্গভবন শাহ জালাল দাখিনী () ছিলেন পনেরো শতকের একজন বাংলাদেশের সুফি দরবেশ। পূর্ব ভারতে অসংখ্য সুফীদের মধ্যে দাখিনি ছিলেন অন্যতম। তিনি সুলতান ইউসুফ শাহের (১৪৭৪-৮১) শাসনকালে গুজরাত থেকে কয়েকজন অনুসারি সহ পূর্ববঙ্গে আসেন। দাক্ষিণাত্য থেকে আসা লোকদেরকে দাখিনী বলে। তিনি ছিলেন শেখ পিয়ারার অনুসারী।  শাহ জালাল দাখিনী ঢাকার মতিঝিলে খানকাহ প্রতিষ্ঠা করে এবং সেখান থেকে তিনি ধর্ম প্রচার শুরু করেন। সৎ ও স্পষ্টভাষী হিসেবে তিনি খ্যাতিমান ছিলেন। তার সততার জন্যই তিনি একজন সুলতানের মতো জনগণের ওপর প্রভাব বিস্তার করেছিলেন। ৮৮১ হিজরিতে (১৪৭৬ খ্রিঃ) তাকে সহ তার কয়েকজন অনুসারীদের হত্যা করা হয়েছিল। বঙ্গভবনের চৌহদ্দির অভ্যন্তরে একটি এক গম্বুজবিশিষ্ট সৌধে তাকে সমাহিত করা হয়।   উত্তরাধিকার   তৎকালীন জমিদার খাজা আহসানউল্লাহ পরবর্তীতে রাজউক শাহ জালাল দাখিনীর সমাধিটি বছরের নিয়মিত ভাবে সংস্কার করেছেন।  মোগল আমলে বঙ্গভবনের পাশেই দাখিনীর নামে একটি মসজিদ নির্মিত হয়েছিল।  মসজিদটি এখন রাজউক সংস্কার করেছে এবং এই মসজিদের নামকরণ করেছেন দিলকুশা জামে মসজিদ।   তথ্যসূত্র   বিষয়শ্রেণী:বাংলাদেশী সুফি সাধক বিষয়শ্রেণী:ঢাকার ব্যক্তি বিষয়শ্রেণী:১৪৭৬-এ মৃত্যু বিষয়শ্রেণী:গুজরাতি ব্যক্তি
আব্দুল লতিফ (জন্ম ১৯১২ - মৃত্যু ১৯৯১) ছিলেন একজন ভারতীয় রাজনীতিবিদ। তিনি ভারতীয় জাতীয় কংগ্রেসের সদস্য ছিলেন। তিনি ১৯৫৬ থেকে ১৯৬২ সাল পর্যন্ত সংসদ সদস্য হিসেবে রাজ্যসভায় ত্রিপুরার প্রতিনিধিত্ব করেন।LIST OF MEMBERS OF RAJYA SABHA ELECTED FROM TRIPURA 1952-2010MD. ABDUL LATIF Vs. STATE OF TRIPURA   তথ্যসূত্র   বিষয়শ্রেণী:১৯১২-এ জন্ম বিষয়শ্রেণী:১৯৯১-এ মৃত্যু বিষয়শ্রেণী:ত্রিপুরার ভারতীয় জাতীয় কংগ্রেসের রাজনীতিবিদ বিষয়শ্রেণী:ত্রিপুরার রাজ্যসভা সদস্য বিষয়শ্রেণী:২০শ শতাব্দীর বাঙালি
আগা খান মিন্টু বাংলাদেশ আওয়ামী লীগের রাজনীতিবিদ ও মুক্তিযোদ্ধা যিনি ঢাকা-১৪ আসনের সাবেকসংসদ সদস্য।   প্রাথমিক জীবন  আগা খান মিন্টু ঢাকার মিরপুরের কাউন্দিয়ায় জন্মগ্রহণ করেন। বর্তমানে মিরপুরের শাহআলীর বাসিন্দা।   রাজনৈতিক জীবন  আগা খান মিন্টু ছাত্রজীবনে ছাত্রলীগের রাজনীতির সাথে সম্পৃক্ত ছিলেন। ১৯৭০ সালে বৃহত্তর মিরপুর থানা ছাত্রলীগের সাধারণ সম্পাদক ছিলেন। ১৯৭১ সালে মুক্তিযুদ্ধে সক্রীয় ভাবে অংশহণ করেন।  ১৯৮৩ সালে তিনি বৃহত্তর মিরপুর থানা মুক্তিযোদ্ধা কমান্ডার ছিলেন। ১৯৯৩ সালে ঢাকা সিটি কর্পোরেশন নির্বাচনের গাবতলী-মিরপুর এলাকার (৮নং ওয়ার্ড) আওয়ামীলীগ মনোনীত কমিশনার ছিলেন। তিনি ১৯৯৪ সালে বৃহত্তর মিরপুর থানা আওয়ামী লীগের সহসভাপতি ছিলেন। ২০১৬ সাল থেকে তিনি শাহআলী থানা আওয়ামী লীগের সভাপতি।  ৪ এপ্রিল ২০২১ সালে ঢাকা-১৪ আসনের সংসদ সদস্য আসলামুল হক মৃত্যুবরণ করলে শূন্য আসনের উপনির্বাচনে বিনা প্রতিদ্বন্দ্বিতায় তিনি ২৪ জুন ২০২১ সালে সংসদ সদস্য নির্বাচিত হন ২০২৪ সালের নির্বাচনে তিনি তার আসনে নৌকার প্রতিক পাননি ।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ঢাকা জেলার ব্যক্তি
thumb|দাপ্তরিক প্রতিকৃতি, ২০২৩ র‍্যাচেল লুইস হপকিন্স (জন্ম ৩০ মার্চ ১৯৭২) একজন ব্রিটিশ রাজনীতিবিদ যিনি ২০১৯ সাল থেকে লুটন সাউথের সংসদ সদস্য (এমপি) হিসেবে দায়িত্ব পালন করেছেন‌। লেবার পার্টির সদস্য, তিনি ২০২১ থেকে ২০২৩ সাল পর্যন্ত ক্যাবিনেট অফিসের ছায়ামন্ত্রী ছিলেন।  হপকিন্স ২০১১ থেকে ২০২১ সাল পর্যন্ত লুটন বরো কাউন্সিলের সদস্য ছিলেন, যেখানে তিনি জনস্বাস্থ্যের নির্বাহী সদস্য হিসাবে দায়িত্ব পালন করেছিলেন।  ২০২৩ সালের নভেম্বরে, তিনি গাজায় যুদ্ধবিরতির পক্ষে ভোট দেওয়ার জন্য ফ্রন্টবেঞ্চ থেকে পদত্যাগ করেছিলেন।  একজন মানবতাবাদী হিসেবে তিনি ২০২২ সালে সর্বদলীয় সংসদীয় মানবতাবাদী গ্রুপের ভাইস চেয়ারম্যান নির্বাচিত হন।   তথ্যসূত্র   বিষয়শ্রেণী:ইংল্যান্ডের নারী কাউন্সিলর বিষয়শ্রেণী:২১শ শতাব্দীর ইংরেজ ব্যক্তি বিষয়শ্রেণী:২১শ শতাব্দীর ইংরেজ নারী বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:শ্রমিক দল (যুক্তরাজ্য) এর কাউন্সিলর বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের নারী সংসদ সদস্য বিষয়শ্রেণী:লেস্টার বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর ব্রিটিশ নারী রাজনীতিবিদ বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:যুক্তরাজ্যের সংসদ সদস্য ২০২৪-২০২৯ বিষয়শ্রেণী:লেবার ফ্রেন্ডস অব প্যালেস্টাইন অ্যান্ড দ্য মিডল ইস্ট বিষয়শ্রেণী:সমাজতান্ত্রিক প্রচারণা গোষ্ঠী বিষয়শ্রেণী:২১শ শতাব্দীর ইংরেজ নারী রাজনীতিবিদ
ইনসানিয়াত বিপ্লব বাংলাদেশ বা মানবতা বিপ্লব বাংলাদেশ (ইনসানিয়াত নামে অধিক পরিচিত) বাংলাদেশের একটি রাজনৈতিক দল যা ২০১০ সালে কর্তৃক প্রতিষ্ঠিত হয়। আনুষ্ঠানিকভাবে ২০২৩ সালে নিবন্ধিত হয়।   ইতিহাস  ইনসানিয়াত বিপ্লব বাংলাদেশ আনুষ্ঠানিকভাবে ২০১০ সালে বাংলাদেশে একটি নতুন রাজনৈতিক দল হিসেবে প্রতিষ্ঠিত হয়। দলটি বাংলাদেশে স্বাধীনভাবে কাজ করে আসছে এবং এখন পর্যন্ত অন্য কোন রাজনৈতিক দল বা গোষ্ঠীর সাথে জোট গঠন করেনি।  ২০১৭ সালে, ইনসানিয়াত বিপ্লব বাংলাদেশ একটি রাজনৈতিক দল হিসাবে নিবন্ধনের জন্য বাংলাদেশের নির্বাচন কমিশনে আবেদন করেছিল, কিন্তু কমিশন প্রাথমিকভাবে তাদের আবেদন প্রত্যাখ্যান করে। পরবর্তীকালে, ইনসানিয়াত বিপ্লব বাংলাদেশ সুপ্রিম কোর্টের আপিল বিভাগে একটি রিট পিটিশন দায়ের করে, যা ইনসানিয়াত বিপ্লব বাংলাদেশের পক্ষে রায় দেয়। আপিল বিভাগের সিদ্ধান্তের পর দলটি নিবন্ধিত হয়।   প্রতীক  ইনসানিয়াত বিপ্লব বাংলাদেশ তাদের আনুষ্ঠানিক প্রতীক হিসেবে সাদা গোলাপ ব্যবহার করে আসছে। পার্টির লোগোটির কেন্দ্রে একটি বিশিষ্ট সাদা গোলাপ রয়েছে। তবে আরেকটি নিবন্ধিত রাজনৈতিক দল জাকের পার্টির নির্বাচনী প্রতীক গোলাপ থাকায় ইনসানিয়াত বিপ্লব বাংলাদেশ তাদের নির্বাচনী প্রতীক সাদা গোলাপ পেতে ব্যর্থ হয় ও সাদা গোলাপের পরিবর্তে নির্বাচন কমিশন তাদের আপেল প্রতীক বরাদ্দ দেয়।   ২০১৮ সালের নির্বাচন  ২০১৭ সালে, রাজনৈতিক দল হিসাবে নিবন্ধিনের জন্য ইনসানিয়াত বিপ্লব বাংলাদেশের আবেদন নির্বাচন কমিশন প্রত্যাখ্যান করলে নির্বাচনে স্বতন্ত্র প্রার্থী দেওয়ার সিদ্ধান্ত নেয় দলটি। তাদের মোট ৮ জন স্বতন্ত্র প্রার্থী নির্বাচনে অংশ নিলেও তাদের কেউই কোনো আসনে জয়লাভ করতে পারেনি। দলটির দাবি, নির্বাচন অবাধ ও সুষ্ঠু হয়নি।  স্বতন্ত্র প্রার্থীদের প্রত্যেকের জন্য আলাদা আলাদা নির্বাচনী প্রতীক বরাদ্দ ছিল। দলের মহাসচিব জনাব রেহান আফজাল (রাহবার) একটি আপেল প্রতীক নিয়ে নির্বাচনে প্রতিদ্বন্দ্বিতা করেন, বাকি প্রার্থীরা সবাই সিংহ প্রতীক নিয়ে প্রতিদ্বন্দ্বিতা করেন। অন্য প্রার্থীরা হলেন এরফানুল হক, এমদাদুল হক, সাবিনা খাতুন সাব্বী, আরেফ সারতাজ, মিলন মোর্শেদ, শেখ হানিফ ও হাসান আহমেদ।  প্রার্থীদের মধ্যে সাবিনা খাতুন সাব্বী তার আসনে একমাত্র মহিলা প্রার্থী ছিলেন। দলটির অন্যান্য প্রার্থী ছিল যাদের প্রার্থিতা নির্বাচন কমিশন বাতিল বলে গণ্য করে ছিল, তবে তাদের সম্পর্কে তথ্য দেওয়া হয়নি।   দ্বাদশ জাতীয় সংসদ নির্বাচন  ইনসানিয়াত বিপ্লব বাংলাদেশ নির্বাচন কমিশনের সঙ্গে আলোচনার সময় তারা নির্বাচনে অংশ নেয়ার জন্য বর্তমান সংসদের বিলুপ্তি ও সেনাবাহিনী মোতায়েনের শর্ত দিয়েছিলেন। দাবি না মানায়, ইনসানিয়াত বিপ্লব বাংলাদেশ বর্জন করেছে দ্বাদশ জাতীয় সংসদ নির্বাচন। সংসদ ভেঙে দিয়ে এবং সেনাবাহিনীর প্রত্যক্ষ তত্ত্বাবধানে পুনরায় তফসিল চেয়ে হাইকোর্টে রিট দায়ের করে ইনসানিয়াত বিপ্লব বাংলাদেশ। রিট আবেদনে নির্বাচনে আইনশৃঙ্খলা রক্ষায় সেনাবাহিনীকে ম্যাজিস্ট্যাসি ক্ষমতা দিয়ে নিয়োগ দেওয়ার নির্দেশনা চাওয়া হয়। কিন্তু রিট উত্থাপিত হয়নি মর্মে খারিজ করে দেন হাইকোর্ট। পরে সংসদ ভেঙে সেনাবাহিনীর তত্ত্বাবধানে নির্বাচন চেয়ে ফের রিট করে ইনসানিয়াত বিপ্লব, বাংলাদেশ।  সেনাবাহিনীর তত্ত্বাবধানে নির্বাচন চেয়ে রিট পুনরায় খারিজ করার ইনসানিয়াত বিপ্লব, বাংলাদেশ আপিল বিভাগে আবেদন করে।     তথ্যসূত্র   বিষয়শ্রেণী:বাংলাদেশের রাজনৈতিক দল বিষয়শ্রেণী:২০১০-এ বাংলাদেশে প্রতিষ্ঠিত
দ্য ঢাকা নিউজ () ছিল পূর্ববঙ্গ থেকে প্রকাশিত প্রথম ইংরেজি পত্রিকা। এটি একটি সাপ্তাহিক ইংরেজি সংবাদপত্র ছিল। ১৮৫৬ সালের ১৮ এপ্রিল এটি প্রথম প্রকাশিত হয়। পত্রিকাটি ঢাকা প্রেস থেকে প্রকাশিত হতো, যার মালিকানা ছিল ইংরেজ, আর্মেনি এবং কাশ্মীরি সম্প্রদায়ের কয়েকজনের। এই পত্রিকাটির সম্পাদক ছিলেন আলেকজান্ডার ফর্বেস। তিনি ছিলেন একজন স্কটিশ নাগরিক।   ইতিহাস এবং বিবরণ  ঢাকা নিউজ পত্রিকাটি প্রতি শনিবার প্রকাশিত হতো। পত্রিকার অধিকাংশ খবরের বিষয় ছিল নীলচাষ ও নীলকর সংক্রান্ত। তাছাড়া চিঠিপত্র ও কিছু আঞ্চলিক কিছু খবরও থাকত। ঢাকা নিউজ-এর প্রতিসংখ্যার মূল্য ছিল দুআনা বা বার্ষিক চাঁদার হার আড়াই টাকা করে। শুরুতে পত্রিকাটি ছিল ১ পৃষ্ঠার। পরে এটি বৃদ্ধি পেয়ে প্রথমে ৪ পৃষ্ঠা এবং আরও পরে ৮ পৃষ্ঠা হয়। এর সঙ্গে নিয়মিত ক্রোড়পত্র বের হতো। যার মুখ্য বিষয় ছিল চলতি বাজারদর। ঢাকা প্রেস থেকে পত্রিকাটি ছাপা হতো। ১৮৫৮ সালের ৩০ অক্টোবর পত্রিকা প্রকাশের ব্যবস্থাপনায় পরিবর্তন হয় এবং তেরো বছর প্রকাশনার পর ১৮৬৯ সালে এটি বন্ধ হয়ে যায়। কিছু কিছু ইতিহাসবিদ বলেছেন যে ঢাকা নিউজ পরবর্তীতে এর নাম পরিবর্তন করে বেঙ্গল টাইমস নামে প্রকাশনা শুরু করে। ঢাকা নিউজ-এর সম্পাদক আলেকজান্ডার ফর্বেস পরবর্তীকালে এই পত্রিকা ছেড়ে কলকাতার হরকরা পত্রিকার সম্পাদক হন। ঢাকা নিউজ পত্রিকাটি বরাবর নীলকরদের সমর্থন করত এবং তাদের স্বার্থ রক্ষা করে চলত। এর শিরোনামে এক সময় প্লান্টার্স জার্নাল কথাটিও ব্যবহৃত হতো।   আরও দেখুন   ঢাকার মুদ্রণ ও প্রকাশনার ইতিহাস   তথ্যসূত্র   বিষয়শ্রেণী:১৮৫৬-এ প্রতিষ্ঠিত প্রকাশনা বিষয়শ্রেণী:ঢাকার ইতিহাস বিষয়শ্রেণী:বিলুপ্ত সাপ্তাহিক সংবাদপত্র
কলম্বাস হল মার্কিন যুক্তরাষ্ট্রের জর্জিয়া রাজ্যের পশ্চিম-মধ্য সীমান্তে অবস্থিত একটি একীভূত শহর-কাউন্টি। কলম্বাস শহরটি আলাবামার ফেনিক্স সিটি থেকে সরাসরি চত্তাহুচি নদী অতিক্রম করে বিপরীত তীরে অবস্থিত। এটি মুস্কোগী কাউন্টির কাউন্টি আসন, যার সাথে শহরটি আনুষ্ঠানিকভাবে ১৯৭০ সালে একীভূত হয়। কলম্বাস হল জর্জিয়ার দ্বিতীয় বৃহত্তম শহর (আটলান্টার পরে), এবং এটি রাজ্যের চতুর্থ বৃহত্তম মহানগর অঞ্চল। ২০২০ সালের মার্কিন যুক্তরাষ্ট্রের আদমশুমারি অনুসারে, কলম্বাসের জনসংখ্যা ২,০৬,৯২২ জন, কলম্বাস মহানগর অঞ্চলের জনসংখ্যা ৩,২৮,৮৮৩ জন। মহানগর অঞ্চলটি কলম্বাস-অবার্ন-ওপেলিকা সম্মিলিত পরিসংখ্যান অঞ্চল গঠনের জন্য আলাবামার নিকটবর্তী অবার্ন ও ওপেলিকার শহরের সাথে যোগদান করে। মার্কিন আদমশুমারি ব্যুরো অনুযায়ী সম্মিলিত পরিসংখ্যান অঞ্চলটির আনুমানিক জনসংখ্যা ২০১৯ সালের হিসাবে ৪,৮৬,৬৪৫ জন।  কলম্বাস আটলান্টা থেকে ১০০ মাইল (১৬০ কিমি) দক্ষিণ-পশ্চিমে অবস্থিত। মার্কিন সেনাবাহিনীর ম্যানুভার সেন্টার অব এক্সিলেন্স ও শহরের প্রধান নিয়োগকর্তা ফোর্ট বেনিং শহরটির দক্ষিণে দক্ষিণ মুস্কোজি ও চাত্তাহুচি কাউন্টিতে অবস্থিত। কলম্বাসে জাদুঘর ও পর্যটন স্থান রয়েছে, যার মধ্যে জাতীয় পদাতিক যাদুঘর রয়েছে, যা মার্কিন সেনাবাহিনীর পদাতিক শাখার উদ্দেশ্যে নিবেদিত। শহরটিতে চাত্তাহুচি নদীর উপর নির্মিত বিশ্বের দীর্ঘতম শহুরে হোয়াইটওয়াটার রাফটিং কোর্স রয়েছে।  ইতিহাস   শুরু  এটি কয়েক শতাব্দী ধরে ক্রিক ইন্ডিয়ানদের ঐতিহ্যবাহী অঞ্চল ছিল, যারা ইউরোপীয় যোগাযোগের পরে দক্ষিণ-পূর্বের পাঁচটি সভ্য উপজাতির একটি হিসাবে পরিচিত হয়েছিল। যারা শ্বেতাঙ্গ-অধিকৃত এলাকার কাছাকাছি বসবাস করত, তারা যথেষ্ট বাণিজ্য পরিচালনা করত এবং কিছু ইউরোপীয়-আমেরিকান উপায় অবলম্বন করত।  জর্জিয়া আইনসভার একটি আইন দ্বারা ১৮২৮ সালে প্রতিষ্ঠিত কলম্বাস আলাবামায় প্রবেশের আগে চাত্তাহুচি নদীর নাব্য অংশের শুরুতে এবং ফেডারেল রোডের শেষ অংশে অবস্থিত ছিল। শহরটির নামকরণ ক্রিস্টোফার কলম্বাসের উদ্দেশ্যে করা হয়েছিল। শহরের জন্য পরিকল্পনাটি তৈরি করেছিলেন ড. এডউইন এল. ডিগ্র্যাফেনরিড, যিনি শহরটিকে নদীকে উপেক্ষা করে একটি ব্লাফের উপর স্থাপন করেছিলেন। পশ্চিমে নদীর বিপরীত তীরে, যেখানে বর্তমান সময়ে আলাবামার ফিনিক্স সিটি অবস্থিত, সেখানে ক্রিকরা বসবাস করত ১৮৩৬ সালে ফেডারেল সরকার ইউরোপীয়-আমেরিকান বসতি স্থাপনকারীদের জন্য সড়ক তৈরি করতে তাদের জোরপূর্বক উচ্ছেদ না করা পর্যন্ত।   তথ্যসূত্র     বিষয়শ্রেণী:জর্জিয়ার মুস্কোগী কাউন্টির শহর বিষয়শ্রেণী:জর্জিয়ার (মার্কিন অঙ্গরাজ্য) শহর বিষয়শ্রেণী:মার্কিন যুক্তরাষ্ট্রের একীভূত শহর-কাউন্টি